ഇംഗ്ലണ്ടിനെതിരായ ആദ്യ ടെസ്റ്റ്: ഇന്ത്യക്ക് 95 റണ്സിന്റെ ഒന്നാം ഇന്നിങ്സ് ലീഡ് നോട്ടിങ്ഹാം: ഇംഗ്ലണ്ടിനെതിരായ ഒന്നാം ക്രിക്കറ്റ് ടെസ്റ്റില് ഇന്ത്യക്ക് 95 റണ്സിന്റെ ഒന്നാം ഇന്നിങ്സ് ലീഡ്. അര്ധസെഞ്ച്വറി നേടിയ കെ.എല്. രാഹുലിന്റെയും 84 രവീന്ദ്ര ജദേജയുടെയും 56 മികവില് ഇന്ത്യ 278 റണ്സെടുത്തു. ആദ്യ ദിവസം ഇന്ത്യ ഇംഗ്ലണ്ടിനെ 183 റണ്സിന് പുറത്താക്കിയിരുന്നു. മഴ തടസപ്പെടുത്തിയ രണ്ടാം ദിനം നാലിന് 125 റണ്സെന്ന നിലയിലായിരുന്നു ഇന്ത്യ കളി അവസാനിപ്പിച്ചത്. 57 റണ്സുമായി രാഹുലും ഏഴു റണ്സുമായി ഋഷഭ് പന്തുമായിരുന്നു ക്രീസില്. പന്ത് വേഗത്തില് 25 റണ്സ് സ്കോര് ബോര്ഡില് ചേര്ത്തുവെങ്കിലും മൂന്നാം ദിവസം ഒലി റോബിന്സണിന് വിക്കറ്റ് സമ്മാനിച്ച് മടങ്ങി. ജദേജ 16ാം ടെസ്റ്റ് അര്ധശതകം തികച്ചെങ്കിലും ബൂംറ 28, ശര്ദുല് ഠാക്കൂര് 0, മുഹമ്മദ് ഷമി 28 എന്നിവരുടെ വിക്കറ്റുകള് വേഗത്തില് പിഴുത് ഇംഗ്ലണ്ട് ഇന്ത്യയെ കൂറ്റന് ലീഡില് നിന്ന് തടുത്തു. മുഹമ്മദ് സിറാജ് ഏഴു റണ്സുമായി പുറത്താകാതെ നിന്നു.